السلام عليكم ورحمة الله وبركاته. اهلا بحضراتكم في المقطع رقم تمنمية اربعة وعشرين من مقاطع حظر التجول والحلقة الحادية عشر من حلقات تدبر سورة النساء سورة النساء مستمرة في مخاطبة الرجال
سبحان الله اسمها سورة النساء وهي عمالة تخاطب الرجال تمنعهم من اضطهاد النساء. من اكل حقوق النساء في الميراث. قتل حقوق النساء في المهور اللي هو الصداق ودلوقتي ستضع قائمة او مش هتضع مش دلوقتي ده احنا هنبدأ حلقة او يعني اه احدى حلقتين او تلات حلقات عن المحرم
ومات من النساء. اللي الراجل لا يستطيع انه يتزوج منهم لان كان في ممارسات غريبة جدا في الجاهلية. يعني كان الابن يتزوج زوجة ابوه وقلنا في الحلقة السابقة انه يورثها يورثها
بعقد النكاح بتاعها بالمهر اللي ابوه دافعه خلاص هو كده ولسه زي ما يكون متاع من متاع البيت انها حصان او جمل فربنا قال الاية تسعتاشر وتدبرناها امبارح اعوذ بالله السميع العليم من الشيطان الرجيم
يا ايها الذين امنوا لا يحل لكم ان ترثوا النساء كرها ما فيش حاجة اسمها واحد يورس مرات ابوه طب لو مش كرها طب لو هي موافقة وهيتزوجها بعقد جديد
ومهر جديد ينفع؟ برضو لأ بمجرد ما ابوه عقد عليها اصبح اولاده محارم مؤبدين. يعني ايه مؤبدين؟ يعني للابد محارم واحد عقد على واحدة. ابنه اصبح محرم مؤبد. ياخدها يسافر بها الحج
يا محرم تماما للابد زي امه انما اخوه محرم مؤقت ممكن لو هو مات او طلقها بعد العدة اخوه يتجوزها. ما فيش مشكلة جبنا بقى الكلام ده منين؟ الاية اتنين وعشرين. اقرا بقى معي الاية اتنين وعشرين
ولا تنكحوا ما نكح ابائكم من النساء الا ما قد سلف انه كان فاحشة ومقتا وساء سبيلا ولا تنكحوا ما نكح ابائكم مجرد عقد النكاح حتى لو طلقها قبل الدخول
يعتبر تزوجها خلاص وتحرم على ابنه يبقى ده معنى تنكحوا. تنكحوا يعني مجرد عقد النكاح طيب ما نكح اباؤكم يعني ايه اباؤكم؟ هي دي محتاجة كلام الاب؟ لا اباؤكم الاب والجد وابو الجد وجد الجد. يعني الاب وان علا
ومش بس وان علا. ومن ناحية الام يعني ايه يعني زوجة جدك لامك يعني جدك ابو امك ايضا وحرام عليك ان ده يعتبر من اباؤك يعني من ابائكم جدك من امك اسمه من اباؤكم. كلمة اباؤكم تشمل جدك من امك. يبقى مش الاب وان علا بس. وكمان ابو الام وابو ابو الام
هكزا تمام ولا تنكحوا ما نكح اباؤكم من النساء الا ما قد سلف يعني لو تزوجها في الجاهلية يبقى ايه؟ يبقى ما فيش اثم يعني مش بس في الجاهلية قبل نزول الاية دي برضو ما فيش اثم ما دام قبل التحريم ما فيش اثم ما فيش عقوبة لكن لازم
الا ما قد سلف يعني ما فيش اثم ما فيش عقاب على الانسان لكن لابد ان يحصل فراق بينهم لانها لا تحل له زي امه بالزبط ثم ربنا بقى بيبين خطورة هزا الفعل
وبيقول انه شيء في منتهى القبح انه كان فاحشة ومقتا وساء سبيلا السماح بالزواج من زوجة الاب امر فاحش يعني قبيح قبيح ومقتن. المقت هو الكره مع الاحتقار يعني امر كريه وقبيح ومحتقر
وساء سبيلا يعني ده طريق اخرته وحشة ده طريق اخرته وحشة. فيه رجال بتقتل رجال عشان يتزوجوا زوجاتهم متخيلين لما الراجل يقتل ابوه عشان يتجوز زوجته طريق اخرته وحشة وساء سبيلا
اقرأ بقى معي تلاتة وعشرين وربنا يثبتكم بقى الشرح بتاعها قد يعني انا هحاول ابسطه على قد ما اقدر وربنا يستر. عشان كده قلت لكم اشربوا قهوة النهاردة حرمت عليكم امهاتكم
وبناتكم واخواتكم وعماتكم وخالاتكم وبنات الاخ وبنات الاخت وامهاتكم اللاتي ارضعنكم واخواتكم من الرضاعة وامهات نسائكم اللاتي في حجوركم من نسائكم اللاتي دخلتم بهن فان لم تكونوا دخلتم بهن فلا جناح عليكم
وحلائل ابنائكم الذين من اصلابكم وان تجمعوا بين الاختين الا ما قد سلف. ان الله كان غفورا رحيما الاية دي فيها اربعتاشر صنف من النساء محرمات حرمت عليكم امهاتكم وبناتكم واخواتكم وعماتكم وخالاتكم وبنات الاخ وبنات الاخت
السبعة دول محرمات آآ بالنسب عشان النسب اللي بينك وبينهم حرمت عليكم امهاتكم مين الامهات دول الام وام الام وام ام الام خد عندك كمان وجدتك لابوك تعتبر ام من امهاتك
جدتك ام ابوك تعتبر امك. وامها تعتبر امك فهمت كده؟ طيب يبقى امك وام امك وام ام امك وام ابوك وام ام ابوك ما اظنش بقى في حد لسه عايش من اللي قبل الفوق بقى مش محتاج اقول اكتر من كده. يبقى امهاتكم دول معناها الامة والجدات من الناحيتين
كل يعني تعريفها بقى اسمع بقى امهاتكم هن. بصوا بقى في العلم اهل العلم يقولوا ايه كل انثى حضرتك جيت عن طريق ولادتها كل انثى ولدك وبناتكم منهن بناتكم دول
كل انثى لك انت عليها ولادة يبقى امهاتكم كل انثى لها عليك ولادة وبناتكم كل انثى لك انت عليها ولادة يعني بنتك وبنت بنتك وبنت بنت بنت بنتك وبنت ابنك تعتبر بنتك
وبنت بنت ابنك تعتبر ايه بنتك كل انثى جت عن طريق ولادتك انت. لولاك ما كتش هي جت طيب خد عندك كمان واخواتكم مين هم اخواتكم قال لك كل انثى اجتمعت معك في اصل او اصلين
يعني اختك من امك وابوك واختك من امك بس. بس لك كل واحد فيهم له اب كانت امك متجوزة واحد ومات اتجوزت ايه آآ وخلفت البنت وبعد كده اتجوزت ابوك وخلفتك. انت والبنت دي
ها اخوات بس اخوات لام اخوة لام او اختك من ابوك ابوك متجوز اتنين جابك من ام وجابها من ام تانية اختك من ابوك. دول معنى اخواتكم كل انثى اجتمعت معك في اصل او اصلين
وعماتكم مين هم عماتكم ها مستعدين للخبطة؟ هنبدأ كل انثى ولدها ولد سانية واحدة كل انثى ولدها من ولد ولد زكر ولدك كل انثى ولدها يعني ابوها اللي ولدها لو ولد ولد زكر
يولدك كل انثى ابوها لو عنده ابن ولد يولدك. يبقى العمة علاقتك بها انها اخت ابوك عشان اللي ولدها جدك لما جاب اخ لما جاب ولد لها اخ لها الاخ ده هو ايه؟ اللي جابك
طيب ليه اللفة دي انا بقولها؟ عاملة كده زي ايه؟ بيسألوا جحا ودنك منين يا جحا؟ قال لهم اهي وراح حاطط ايده لأ مش عشان كده التعريف ده لان العمات مش بس اخوات ابوك. ايه رأيك بقى
اخت ابوك واخت جدك. عمتك واخت جد ابوك عمتك بل ممكن كمان العمة تيجي عن طريق الام. اخت جدك ابو امك تعتبر عمتك وعمت امك عمتك كل انثى ولدها من ولد ذكرا
ولدك يا رب تكونوا فهمتم. يعني الموضوع ده الحلقة دي محتاج تتفرجوا عليها مرتين تلاتة وخالاتكم. مين هم الخالات كل انثى ولدها من ولد انثى ولدتك خالتك علاقتها بك ايه
ان جدك اللي خلفها لما خلف انثى تانية اخت لها جابتك انت ده معناه ان خالة ابوك خالتك خالد جدك خالتك اخت جدتك من امك خالتك يعني خالة امك خالتك؟
ها اتلخبطتوا ولا لسة اقول لك على حاجة حتى لو متلخبطين دي كلها افتراضات هي اصلا ما بيحصلش ان حد بيتجوز ام يعني يعني او بيبقى عايز يتجوز خالد جده والكلام ده بس هي ايه
يعني ده علم موجود انا حسيت ان هو لطيف انكم تطلعوا عليه واضحة يا بنات الاخ الخالة العمة ما يلا جاهزين؟ استعدوا بقى. وبنات الاخ مين بنات الاخ؟ كل انثى لاخيك عليها ولادة
كل انثى اخوك ولدها بقت بنت اخوك يعني بنت اخوك يا بنت اخوك وبنت ابن اخوك ايه يا بنت اخوك وبنت بنت اخوك. بنت اخوك خلاص؟ طيب ده معناه بنت اخوك
تبقى بنت اخوك بس حفيدات اخوك برضه بنات اخوك يعتبروا كده صح كده؟ تمام وبنات الاخت كل انثى لاختك عليها ولادة يدخل في الصنف ده بنت اختك وبنت بنت اختك
وبنت ابن اختك ابن اختك بنته بنت اختك يعني كل انثى اختك لها عليها ولادة من غير اختك ما كتش جت دول كده السبعة المحرمات بالنسب. عد معي. حرمت عليكم امهاتكم. وبناتكم واخواتكم وعماتكم
وخالاتكم وبنات الاخ وبنات الاخت. سبع محرمات بالنسب ييجي بعدهم سبعة محرمات بالسبب مش بالنسب بالسبب اتنين محرمات بالرضاعة وخمسة بالمصاهرة بسبب الجواز بسبب جوازك اتفضل الاتنين اللي بالرضاعة عشان كده انا قسمتهم التقسيمة دي وانا بقراها
وامهاتكم اللاتي ارضعنكم واخواتكم من الرضاعة وامهاتكم اللاتي ارضعنكم يعني اللي رضعتك دي تعتبر امك. اسمها امك من الرضاعة حليمة السعدية كده اللي رضعت النبي عليه الصلاة والسلام يقوموا من الرضاعة
واخواتكم من الرضاعة. يعني اللي رضعت من نفس الام اللي رضعتك. تعتبر اختك في الرضاعة هم دول بس اللي حرام من الرضاعة؟ لأ دول بس المحرمات من الرضاع بالقرآن. ولكن هناك محرمات من الرضاع بالسنة النبوية
ليه؟ ايه الدليل؟ دايما في حاجة اسمها ايه الاصل؟ الاصل يعني الدليل. ولازم يكون قرآن او سنة السيدة عائشة قالت الحديث الصحيح ان النبي صلى الله عليه وسلم قال يحرم من الرضاع ما يحرم من النسب
النسب قلناهم السبعة. مش كده يحرم من الرضاعة هم هم السبعة دول بس ايه؟ من الرضاعة. يعني ايه؟ يعني نروح نجيب السبعة اللي احنا لسه شارحينهم دلوقتي. ونحرمهم هم امة من الرضاعة
ده تحريم بالسنة وليس بالقرآن. هاتهم بقى هات المحرمات دول تاني الامة محرمات بالنسب. اتفضل حرمت عليكم امهاتكم. قلنا خلاص امهاتكم من الرضاعة. هي اصلا وردت محرمة في القرآن وبناتكم
برضو آآ بناتكم بقى يعني بنتك من الرضاعة محرمة عليكم في حاجة اسمها بنتك من الرضاعة! هو انا راجل هارضع ازاي ؟ لأ بنتك من الرضاعة يعني اللي زوجتك رضعتها وهي على زمتك وهي
انت دلوقتي عندك زوجة رضعت بنت. البنت دي بقت بنتك من الرضاعة. تحرم عليك لكن زوجتك دي انت طلقتها وجت بعد آآ بعد العدة رضعت بنت. البنت دي مش بنتك من الرضاعة. خلاص اللي رضاعتها مش زوجتك
خلاص؟ دول ايه؟ وبناتكم هتبقى وبناتكم من الرضاعة. هنجيب السبعة المحرمات من النسب ونقلبهم لسبعة من الرضاعة طبقا للحديث واخواتكم الاية اصلا قالت واخواتكم من الرضاعة دي محرمة بايه؟ بالسنة. وعماتكم
يعني وعماتكم من الرضاعة يعني اخت الراجل اللي رضعتك زوجته وخالاتكم اخت المرضع اللي رضعتك وبنات الاخ بنات اخوك من الرضاعة. ما انت اللي رضعتك رضعت معك ولد تاني او رضعت بعديك ولد. ما دام هي امك من الرضاعة وام اي ولد تاني من الرضاعة بقى اخوك من الرضاعة
سمعتوا بنات اخوك وبنات الاخت يعني بنات الاخت من الرضاعة برضو شوفوا المسال ده يا جماعة ولد امه ادته لامرأة اخرى ترضعه فاللي رضعته بقت امه من الرضاعة حرمت عليه
وامها بقت امه من الرضاعة. ما قلنا الجدات وبنتها بقت اخته من الرضاعة حرمت عليه واختها بقت خالته من الرضاعة حرمت عليه واخت زوجها بقت عمته من الرضاعة حرمت عليه
وبنت ابنها بقت بنت اخوه من الرضاعة هو دخل العيلة كواحد منها تماما بالرضاعة حكمه حكم الابن من الصلب بالزبط زي يعني الابن النسبي الابن بالنسب. زيه بالزبط يكون ده اسرته العادية
طبعا دي بتبقى مشكلة مشكلة لكن الحمد لله في حاجة هنا مطمئنة شوية وهي انه من هو اللي بيحرم من الرضاعة العلماء اتفقوا يعني او الجمهور على ان هم الا يرضع خمس رضعات مشبعات
يعني لازم مش يعني رضع مرة اتنين تلاتة من الست دي لسة مش ابنها في الرضاعة ما يحرمش عليه الستات دول كلهم. ولكن ازا رضع خمس رضعات مشبعات يعني ايه مشبعات؟ يعني بيقشط بعضهم. او بيبطل يبكي بعدها. خلاص شبع
ده معنى يعني يعني المص والمصتان مش مش رضاعة فلو قعد رضع خمس مرات على الاقل مشبعات كده اصبح دخل العيلة دية حرمت عليه كل النساء دول. لزلك بننصح دايما
في يعني في القرى بالزات وكده. يا جماعة بلاش حفلات الرضاعة اللي بتحصل في القرى دي. اللي هي كل واحدة تسيب ابنها مع جارتها او مع مش عارف مين وتروح مشوار او مع اختها واختها تقوم مرضعاه. جارتها تقوم مرضعاه
يرضع مرة اتنين تلاتة بس بلاش اكتر من كده. عشان بتبقى مشكلة لما الولد يتزوج بنت وهي محرمة عليه وهم مش عارفين وبعد كده حد ييجي يقول يا جماعة دول راضعين على بعض بعد ما يكونوا اتجوزوا وخلفوا
بتبقى كارثة لابد من التفريق بينهم بتبقى كارسة بتدمر اسر انا شفت بعنيا الكلام ده اسر بتدمر بسبب هذا الاهمال بسميه اهمال يا سيدي انت محتاجة ان ابنك يرضع على واحدة تانية
اكتبوا الكلام ده يبقى فيه سجل زي ما فيه سجل كده للمواليد وبيتسجل وهو بيتطعم امتى ؟ يتسجل مين رضعه ورضعته كم مرة. عشان حرام يا جماعة ده اختلاط انساب
ويعني كارثة كملوا بقى الاية عشان نشوف المحرمات بقى من كده احنا جبنا ايه الاية جابت اتنين محرمات من الرضاعة يعني محرمات بسبب السبب الرضاعة. فيه بقى خمسة تانيين محرمات بسبب لكن بسبب المصاهرة. هات بقى معي
وامهات نسائكم وربائبكم اللاتي في حجوركم من نسائكم اللاتي دخلتم بهن فان لم تكونوا دخلتم بهن فلا جناح عليكم. خلينا في الاتنين دول دلوقتي وامهات نسائكم يعني بتحرم عليك حماتك. عشان واضحة يعني هي مش محتاجة كلام
ام ام زوجتك وربائبكم اللاتي في حجوركم يعني بنت مراتك. بنت زوجتك تسمى الربيب انت يعني هي بتتربى عندك انت مربيها وربائبكم اللاتي في حجوركم من نسائكم اللاتي دخلتم بهن. فان لم تكونوا دخلتم بهن فلا جناح عليكم
يعني يحرم عليك تتزوج بنت زوجتك ما تتجوز ام زوجتك ولا بنت زوجتك بس فيه اه امهات نسائكم ما قالشي اللاتي دخلتم بهن بينما في تحريم بنت الزوجة قال التي دخلتم بهن. ليه
يعني لو واحد كتب كتابه عمل العقد عمله العقد وعملوا حفلة وعملوا عقد والناس قالت لهم بارك الله لك ما وبارك عليكما وجمع بينكما في خير. ثم طلق الزوجة دي
ولم يدخل بها ما حصلش البناء ماشي يقدر يتزوج بنتها لكن العكس لأ لما جه بقى في البنت بنت الزوجة قال لك ايه وربائبكم اللاتي في حجوركم من نسائكم اللاتي دخلتم بهن
فان لم تكونوا دخلتم بهن فلا جناح عليكم بنت زوجتك تحرم عليك سانية واحدة اه عشان اتلخبطت بس. اوكي الفكرة ان الام مش هتشيل في قلبها من بنتها لكن العكس صحيح
لو انت كتبت كتابك على انسانة وبعد العقد طلقتها ما تقدرش تتجوز امها. لان البنت ممكن تشيل في قلبها على امها لكن قلب الام ما فيش زيه اصلا. يعني لو تلاحز انت بقى في العلاقات دية
ربنا حرم زوجة الاب بمجرد العقد لو الاب عقد على واحدة تصبح تصبح آآ محرمة عليك الى الابد حتى لو ابوك طلقها قبل ما يبني بها. قبل الدخلة زوجة الابن برضو تحرم على الاب بمجرد ما ابنه يعقد عليها
ام الزوجة تحرم بمجرد العقد على البنت انما البنت لا تحرم بمجرد العقد على الام لان الام ممكن تسامح بنتها ما فيش زي قلب الام ابدا ولكن طيب ما دام الام طيبة اوي كده ايه الاخبار؟ لو حتى واحد آآ آآ اتجوز اتجوز الام
وتم البناء وتمت الدخلة وبعد كده اتطلق عليه ما يتجوزش بنتها مش لأ هو كل شيء له حدود ازا الراجل دخل بالام تحرم عليه بنتها لان العلة هنا ما ينفعش يجتمع
البضعين دول. البضع ده ما ينفعش. اللي هو عملية العلاقة الحميمة ما ينفعش تتم مع الاتنين دول اقول لكم على حاجة كمان هذا يسري حتى في العلاقات المحرمة كان عندنا حالة صعبة جدا من تلاتين سنة
كنت بحضر في مسجد شارع كابول في مدينة نصر اسمه مسجد الهدى ولا الهدي وكان درس للشيخ عبدالستار فتح الله. ربنا يا رب يبارك في عمره يا رب فجه ولد في واحد بعت سؤال من اصعب ما يمكن
قال انا كنت ولد منفلت وصايع وبتاع ستات وربنا هداني الحمد لله والاخوة جابوا لي عروسة. فرحت اشوفها في بيتها واقابل اهلها فوجئت ان امها من النساء اللي انا عملت معهم علاقة
محرمة من عدة سنوات هل يجوز ان اتزوج بهذه الفتاة؟ الشيخ اجابه ان جمهور العلماء انه لا يجوز له ان يتزوجها. يعني هو ما كانش متزوجة ده دي كانت علاقة محرمة. هي هي نفس العلة
لا يجتمع البضعين دول نرجع للاية تلاتة وعشرين وامهات نسائكم. حماتك بمجرد ما تكتب العقد على زوجتك حماتك بقت محرمة عليك. الى الابد محرم مؤبد وربائبكم اللاتي في حجوركم من نسائكم اللاتي دخلتم بهن. الربيبة يعني بنت الزوجة تسمى ربيبة لان التربية آآ يعني
من التربية اللي المفروض ان انت بتربيها زي بنتك فان لم تكونوا دخلتم بهن فلا جناح عليكم. لو كنت عقدت على امها فقط وطلقتها بعد كده او ماتت يقدر تقدر تتزوج بنتها
الا يا ربيبتك بس في قيد اخر ربنا قال وربائبكم اللاتي في حجوركم يعني بنت زوجتك اللي متربية في حجرك يعني متربية في بيتك زي بنتك ازاي تفكر تتزوجها؟ لا يجوز انك تتزوجها. الله! طب ولو مش متربية في حجري
لو مش متربية في بيتي لو متربية عند ابوها هل يجوز اتزوج منها؟ الاية واضحة بتقول اللاتي في حجوركم برضو لأ لا يجوز تتزوج منها طب ايه لزوم القيد ده ليه ربنا حط التقييد ده وربائبكم اللاتي في حجوركم هذا تقييد. لأ
قال لك هذا اسمه تقييد للتنفير. يعني ايه للتنفير؟ عشان هدفه ان ربنا ينفرك من مجرد التفكير في شيء زي كده. ده شيء مقرف ازاي تفكر في كده اديكم مسال تاني برضو التقييد للتنفير. في سورة النور
ربنا بيتكلم عن الناس اللي بتقذف المحصنات. يتكلموا في اعراض النساء. ان الذين يرمون المحصنات الغافلات المؤمنات طعنوا في الدنيا والاخرة ولهم عذاب عظيم. قذف المحصنات ده اه بيجرم على طول على طول خلاص بيعتبر مجرم
ولازم يعاقب ويقام عليه الحد اللي يتهم امرأة محصنة يعني محترمة غافلة يعني بيتكلم في عرضها من وراها في ضهرها وهي مش حاسة بالكلام اللي هو عمال يشيعه في ضهرها
اللي يعمل كده يبقى ملعون في الدنيا والاخرة وله عذاب عظيم. لازم يعاقب في الدنيا ويعاقب في الاخرة بس سانية واحدة النص ده مش بينطبق على اللي يشتم واحدة في وشها. يعني شاف واحدة في الشارع وراح شاتمها في وشها شتيمة في منتهى القزارة تطعن في شرفها. ده كده مش
محصنات طبقا للاية دي لأ عشان هي مش غافلة. قال لك لا. هذا تقييد للتنفير. يعني ايه؟ يعني هو عادة اصلا اللي بيتكلموا على الستات في اعراضهم بيتكلموا من وراهم
وده شيء يدل على الجبن فربنا بينفرك من اللي يعمل كده لكن حتى لو في وشهم هو قاذف محصنات. فهذا القيد قيد تنفير بيقرفك من الفعل ده ومن الناس اللي بتعمله
خلي بالك بقى من حاجة. ايات القرآن الكريم التشريعية اللي بتشرع ليست مثل المواد القانونية في اي قانون وضعي من وضع البشر لانها ايات بتحمل جانب قانوني تشريعي وايضا جانب
تربوي روحاني الهدف من الشريعة ليس فقط احلال العدالة والقسط في المجتمع. لا المسلم المفروض يتربى على الاخلاق الفاضلة ايضا. فالشريعة تيجي عشان تعمل احلال للعدالة والقسط وتربي على الاخلاق الفاضلة. هو ده الجانب الغير موجود في اي تشريع وضعي من وضع البشر
كمل بقى وامهات نسائكم وربائبكم اللاتي في حجوركم من نسائكم اللاتي دخلتم بهن. فان لم تكونوا دخلتم بهن فلا جناح عليكم. اسمع بقى كمان واحد حلائل ابنائكم الذين من اصلابكم. وان تجمعوا بين الاختين الا ما قد سلف. ان الله كان غفورا رحيما. حلائل ابنائكم
الذين من اصلابكم يعني ايه؟ اللي بيحلوا له زوجاته يعني يعني مراتات ابنك. اوكي؟ زوجات ولادكم وملك اليمين. حلائل ابنائكم ماشي وملك اليمين بتوع ولادك اللي هو متخذهم آآ ملك يمين آآ آآ للتسري يعني محظية
برضه لا تجوز خلاص للايه للاب. قلنا ما ينفعش يجتمع البضعين دول عند اب واب وعند عند اه حلائل ايضا جمع حليلة. ولها معنيين. اول حاجة المرأة التي تحل له
قلنا الزوجة وملك جميل. لان في الوقت ده كان فيه حاجة اسمها ملك يمين. والشبهة دي لها فيديو انا رفعته النهاردة على فيسبوك. اتفرجوا عليه لكن المعنى التاني هو حليلة يعني التي تحل مع زوجها حيث حل
سافر يدرس برة يعمل ماجستير فسافرت معه. راح يشتغل في الكويت راحت معه. حليلته شريكة حياة ابنك رفيقة كفاح ابنك يعني يخرب عقلك انت ازاي اصلا فكرت في كده! وحلائل ابنائكم الذين من اصلابكم. تشعر ان الاية بتقول للناس هو انت
انتم ايه دماغكم دي؟ ازاي بتفكروا كده شفتم الجانب التربوي يا جماعة اللي في الاية اللي هو بيصحح الاذواق. انت ايه الزوق بتاعك ده؟ انت ازاي اصلا تفكر كده؟ فالاية بتصلح الاذواق
بتصلح الاخلاق بتصلح التفكير. مش مجرد تقول لك ده ممنوع. الا ممنوع. انا عم بنتكلم في غرامة اه اه كسر اشارة. احنا بنتكلم في حاجة اخلاقيا و ازاي الانسان يستسيغ هزا الامر
خلاص نلاحز ان الاية برضو قالت وحلائل ابنائكم الذين من اصلابكم. يعني استثنت الابن بالتبني. والعجيب بقى ان العصر كانوا بيبيحوا حاجات غريبة جدا يبيحوا الزواج من من كل النساء اللي ذكرناهم دول
كانوا بيتجوزوا زوجات ابائهم كانوا بيتجوزوا زوجات ابنائهم وقال ايه الاخلاق بقى يمتنع عن الزواج من نساء كانوا زوجات ابنائهم بالتبني اللي هم اصلا مش ابناءهم خالص ولا يمت لهم بصلة
شيء عجيب جدا وكانوا يصروا على المسألة دي فجاءت الشريعة تبطل هذا الاعتقاد بل الشريعة استخدمت النبي صلى الله عليه وسلم في ابطال هذا الاعتقاد الفاسد بان ربنا زوجه من طليقة ابنه بالتبني سابقا زيد ابن حارثة
والاية في سورة الاحزاب ابقوا يرجعوا للتدبر بتاعنا فيها وفيها الشرح كامل فلما قضى زيد منها وترا زوجناكها. ربنا اللي جوزها له لكي لا يكون على المؤمنين حرج في ازواج ادعيائهم اذا قضوا منهن وترا
وكان امر الله مفعولا عشان ما يبقاش فيه حرج على اي مسلم ان لو ابنه بالتبني اللي هو مش ابنه عسكر ربنا قال ادعيائهم اللي ادعوا انهم ولادهم هم مش اولادهم. ما فيش حاجة اسمها تبني وتدي واحد آآ اسمك
هذا باطل الاسلام ابطله ازا الولد ده طلق ممكن تجوز مراته. يلا واهو نبيك نفسه جوزناه مرات ابنه بالتبني كمان وتشعر ان ده كان يعني كان عامل حرج. كان الوضع محرج بالنسبة للرسول عليه الصلاة والسلام
طبعا اه لازم اه بيطيع ربنا كمل الاية بقى اخر حاجة بقى ممنوع ايه؟ وان تجمعوا بين الاختين الا ما قد سلف ان الله كان غفورا رحيما. يعني لا يجوز حد يتجوز اختين؟ لأ يجوز تتجوز اختين
لا يجوز هو انك تجمع بين الاختين في نفس الوقت يعني سيدنا عثمان ابن عفان تزوج بنت النبي صلى الله عليه وسلم رقية رضي الله عنها. بعد ما ماتت تزوج اختها وام كلثوم
لكن لا يجوز ان كان يجمع بين الاختين في نفس الوقت الا ما قد سلف برضو معناها ان الوزر قبل نزول التشريع مغفور ربنا بيغفره لكن لو واحد متزوج اختين قبل التشريع ثم نزل التحريم لازم يطلق واحدة منهم
لازم هيفارق واحدة منهم. الموضوع بقى طبعا فيه تفاصيل فقهية بقى اوي. تخص استبراء الرحم والتأكد ان اللي طلقها مش حامل فلا يقيم على اختها اللي على زمته آآ اللي هي ابقاها الا بعد ما اختها تكمل العدة ويتأكدوا انها ايه مش شغلانة بقى تفاصيل كتيرة جدا العلماء اتكلموا
لكن اللي يهمني هنا ان زي ما شفتم الشريعة الاسلامية من ادلة نبوة محمد بن عبدالله صلى الله عليه وسلم. يعني دليل على صدق النبوة في هذه الشريعة العميقة جدا
كيف يمكن لرجل امي ان يخرج بتشريعات دقيقة بهذه الطريقة لها كمان جانب تربوي اخلاقي بيصلح الاذواق بالاضافة للجانب القانوني في صحراء الجزيرة العربية من الف وربعمية سنة. في الوقت اللي فلاسفة اليونان كانوا بيكتبوا شرائع لتنزيم حياة الناس
النهاردة لما تقراها معظمها يضحك شيء عميق جميل. بارك الله فيكم. خلونا نتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء في البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحبك
ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحبك لقلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن
الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله علي العظيم ان يجعل هذا التدبر في ميزان حسناتي وحسناتكم جميعا. اللهم فاطر السماوات والارض عالم الغيب والشهادة
انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل ولا حول ولا
الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين اللهم سدد رميهم وخيب رمي عدوهم. اللهم تقبل شهداءهم وكن مع اخواننا في تركستان الشرقية وفي الشام وفي كشميرا وفي سريلانكا
وفي الهند يا رب العالمين. وانصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا
ربنا على طاعتك وتوحدت على دعوتك وتعاهدت على نصرة شريعتك. فوثق الله مرابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك
يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع والسلام عليكم ورحمة الله. ونراكم غدا بازن الله في نفس هذا الموعد ان كنا من اهل الدنيا